# PREDSEDA NÁRODNEJ RADY SLOVENSKEJ REPUBLIKY

Číslo: 1244/2004

827

# ROZHODNUTIE

# PREDSEDU NÁRODNEJ RADY SLOVENSKEJ REPUBLIKY

z 20. augusta 2004

o návrhu pridelenia návrhu zákona, podaného skupinou poslancov Národnej rady Slovenskej republiky na prerokovanie výborom Národnej rady Slovenskej republiky

 **A. k o n š t a t u j e m, že**

 skupina poslancov Národnej rady Slovenskej republiky podala návrh
na vydanie zákona, ktorým sa mení zákon č. 98/2004 Z. z. o spotrebnej dani z minerálneho oleja (tlač 823), doručený 18. augusta 2004, ktorý som podľa § 70 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov zaslal vláde Slovenskej republiky so žiadosťou
o zaujatie stanoviska v lehote do 30 dní;

 **B. n a v r h u j e m**

 Národnej rade Slovenskej republiky

 **1. p r i d e l i ť**

 návrh skupiny poslancov Národnej rady Slovenskej republiky na vydanie zákona, ktorým sa mení zákon č. 98/2004 Z. z. o spotrebnej dani z minerálneho oleja
(tlač 823)

 na prerokovanie

 Ústavnoprávnemu výboru Národnej rady Slovenskej republiky

 Výboru Národnej rady Slovenskej republiky pre financie, rozpočet a menu

Výboru Národnej rady Slovenskej republiky pre hospodárstvo, privatizáciu a podnikanie a

 Výboru Národnej rady Slovenskej republiky pre pôdohospodárstvo;

# PREDSEDA NÁRODNEJ RADY SLOVENSKEJ REPUBLIKY

- 2 -

 **2. u r č i ť**

a) k poslaneckému návrhu zákona ako gestorský Výbor Národnej rady Slovenskej republiky pre financie, rozpočet a menu,

 b) lehotu na prerokovanie poslaneckého návrhu zákona v druhom čítaní
vo výboroch **do 32 dní** a v gestorskom výbore **do 34 dní** od jeho prerokovania v prvom čítaní na schôdzi Národnej rady Slovenskej republiky.

Pavol H r u š o v s k ý v. r.